KISKŐRÖS VÁROS NÉMET NEMZETISÉGI
ÖNKORMÁNYZATA
Deutsche Nationalitätenselbstverwaltung der Stadt  Kiskőrös
Szám: 12-8/2025.

JEGYZŐKÖNYV


Készült:	Kiskőrös Város Német Nemzetiségi Önkormányzata 2025. november 24-én (hétfő) 14:00 órai kezdettel megtartott közmeghallgatásáról

Az ülés helye:		Kiskőrösi Polgármesteri Hivatal Díszterem
			(6200 Kiskőrös, Petőfi Sándor tér 1.)

Jelen vannak:		Kincses Mihályné		a testület elnöke
	Katzenbach Zoltán		képviselő
	Tüske Bernadett		képviselő

dr. Turán Csaba 		jegyző
			Lucza Alexandra		jegyzőkönyvvezető


Meghívottként részt vett: 	Kaponya László a Kiskőrösi Hivatásos Tűzoltóparancsnokság vezetőjének helyettese, Csvila Lajos körzeti megbízott a Kiskőrösi Rendőrkapitányság képviseletében


(A közmeghallgatáson 10 érdeklődő állampolgár vett részt.)


Kincses Mihályné a testület elnöke köszöntötte a közmeghallgatáson megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Katzenbach Zoltán képviselő legyen.

Kincses Mihályné a testület elnöke elmondta, hogy jogszabály szerint a nemzetiségi önkormányzatnak évente egy alkalommal közmeghallgatást kell tartani. 

Részletezte az Önkormányzat céljait, nagyon fontos számukra a kapcsolattartás, az együttműködések, együttműködnek a Megyei Önkormányzattal, illetve a környékbeli nemzetiségi önkormányzatokkal, Kiskőrös Város Önkormányzatával, a város iskoláival, a németországi testvérvárossal, az egyházzal.
A továbbiakban röviden ismertette az elmúlt év programjait, év végén kirándulást szerveztek Hartára, megvalósult a Bécsi utazás is, mely nagyon nagy sikert aratott, valamint részt vettek az Adventi téren is. Az idei év elején Sörest került megrendezésre a farsang jegyében, ilyenkor megbeszélik az adott év programjait és problémáit. Részt vettek Baján a Bács-Kiskun Megyei Németek közgyűlésén, mely tisztújító közgyűlés volt, ahol új tisztségviselők kerültek megválasztásra. Megrendezésre került német nyelven, a kultúra megőrzése és továbbadása céljából a Theaterjetzt, a Nemesnádudvariak közreműködésével táncház valósult meg. A Városalapítók Napja Országos Rétesfesztiválon két napos kulturális program valósulhatott meg, melyen a környékbeli német nemzetiségek, az iskolák diákjai is megmutathatták tudásukat. Megrendezték a német nyári táborukat is, az 5 napos tábor alatt német dalokat, táncokat tanulhattak és a nyelvet gyakorolhatták a gyerekek, nagyon pozitívan zárták ezt az 5 napot. Egy elnyert kulturális pályázatnak köszönhetően a Kiskőrösi Szüret és Szlovák Nemzetiségi Napok keretei közt megvendégelték a testvérvárosból érkezőket, konferenciát tartottak, bevonásra kerültek a diákok, vetélkedőket rendeztek erősítve a német nyelvoktatást.
Megrendezték a Márton napi Sörestet, mely az idei évben is nagyon sikeres volt. A fiatalokkal igyekeznek megismertetni a munkájukat, hogy a jövőben be tudjanak kapcsolódni az önkormányzat munkájába.
A továbbiakban beszélt az Önkormányzat gazdasági helyzetéről, a támogatásokról, amiket az éves programjaik megvalósítására fordítanak.
A jövőbeni tervek közt szerepel a Blickpunkt kiállítás és a filmvetítésekkel egybekötött német estek megrendezése. 
Köszönetet mondott Domonyi László polgármesternek, a Kiskőrösi Polgármesteri Hivatal dolgozóinak. Megköszönte a nemzetiségi önkormányzat tagjai, valamint a segítők munkáját.

Dr. Turán Csaba jegyző megköszönte az Önkormányzat eredményes és hasznos munkáját, jó egészséget kívánt a jövőre nézve.

A továbbiakban Kincses Mihályné elnök köszönetét fejezte ki a közmeghallgatáson megjelenteknek. 

Ezt követően hozzászólás nem hangzott el és az elnök az ülést 14:40 órakor bezárta. 



Kmf.





	Kincses Mihályné	                           Katzenbach Zoltán
	a testület elnöke                             		jegyzőkönyv-hitelesítő



Lucza Alexandra
jegyzőkönyvvezető

